मध्यप्रदेश की तरह ही राजस्थान में होने वाले विधानसभा चुनाव में भी कांग्रेस ने मुख्यमंत्री के नाम की घोषणा नहीं की है. जैसा की सब जानते हैं राजस्थान में कांग्रेस दो गुटों में बँटी हुई है, एक गुट दो बार मुख्यमंत्री रहे फ़िलहाल में कांग्रेस के राष्ट्रीय महासचिव अशोक गहलोत का है तो दूसरा गुट कांग्रेस प्रदेश कांग्रेस अध्यक्ष व युवा नेता सचिन पायलट का है. वहीं पार्टी के पुराने नेता व कार्यकर्त्ता फिर से गहलौत की अगुआई चाहते हैं तो पार्टी के युवा कार्यकर्त्ता अपने नेता के सचिन को मुख्यमंत्री के कुर्सी पर बिठाना चाहते हैं. हालाँकि इस गुटबाजी पर मिट्टी डालने के राहुल गाँधी ने एंडी से छोटी लगा दिया था. राहुल की ये भरपूर कोशिश रही की जनता में यह मैसेज जाये कि पार्टी एक है. इसके लिए राजस्थान में राहुल गाँधी ने जितनी भी रैलियां किया सब जगह इन दोनों नेताओं को मंच पर एक साथ बैठाया. इतना ही नहीं कांग्रेस ने मध्यप्रदेश की तर्ज पर राजस्थान में भी सीनियर नेताओं को चुनाव न लड़कर पार्टी की जीत की रणनीति तैयार करने के मुद्दे पर मना लिया था और गहलौत लगभग मान भी गए थे. इसीलिए ये लगभग यह तय माना जा रहा था कि कांग्रेस पार्टी के जीत के बाद राजस्थान के मुख्यमंत्री के रूप में सचिन पायलट शपथ ले सकते हैं. वहीं अभी राहुल गाँधी द्वारा गहलौत और सचिन पायलट दोनों के चुनाव लड़ने के घोषणे के बाद ऐसा कयास लगाया जा रहा है कि इस कदम के बाद सचिन के मुख्यमंत्री बनने के सपने पर संकट आ सकता है. हालाँकि सचिन पायलट के राह में कुछ और भी कांटें हैं जिनका ज़िक्र हम करना चाहेंगे.